Smarliūnai
Smarliūnai – kaimas Lazdijų rajono savivaldybėje, 5 km į šiaurės rytus nuo Veisiejų. Seniūnaitijos centras. Čia yra daug ežerų (Skundis, Purviškis, Saknas, Termentas, Ilgis), miškų, pelkių (Smarliūnų, Lynio, Pajaurės). Praeina kelias  2518  Veisiejai–Vainiūnai–Barzdžiūnai–Liškiava . Leidžiamas kaimo laikraštis „Smarliūnų aidas“. Vasaros laikotarpiu veikia populiari kūrybinė vaikų poilsio stovykla „Atgaja“.